
Da li je umjesto učenja ezana ispravno staviti kasetu sa sadržajem ezana kojim se oglašava početak namaskog vremena?


* 
* 
* 
* 
* 
* 
* 

 
Status ezana sa cd-a, kasete, usb?

Ezan je veliki simbol islama. Njime se muslimansko društvo razlikuje od nemuslimanskog. Ezan je ibadet koji se mora i smije činiti samo na propisan način. Stavljanje kasete sa sadržajem ezana neispravno je iz nekoliko razloga: prvo, ezan je ibadet, a svaki ibadet treba se učiniti s namjerom, a to nije ostvarivo na taj način; drugo, sunnet je prilikom ezana staviti prste u uši i okrenuti glavu udesno i ulijevo, izgovarajući: hajje ales-salah, hajje alel-felah, što, naravno, nije moguće ako se ezan oglašava preko kasete; treće, brojni su hadisi koji govore o nagradi za učenje ezana, i tako bi se uskratila velika nagrada svima onima koji žele učiti ezan; i, četvrto ovim postupkom otvaraju se velika vrata igri s vjerom koja će biti teško zatvoriti.  

Bojati se da će jednog dana ljudi klanjati ***[namaz](https://pitajucene.com/search/Namaz/questions/ "Pretraži pitanja o namazu")*** za imamom-kasetom ili slušati hutbu u džamijama preko radija, Allah nas sačuvao svih novotarija! Učenje ezana putem kasete zabranili su poznati savremeni učenjaci, (Vidjeti: *Fikhun-nevazil,* 2/173/175 i *Fetaval-ledžnetid-daime,* 6/68.) a Allah najbolje zna.  

Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


